Det har været en utrolig stille nat for Nordjyllands Politi, hvor kun seks personer er havnet i detentionen natten til søndag. Og det er på trods af, at denne weekend er en stor julefrokostweekend. Det oplyser vagtchef, Per Vagn Nielsen, til TV2 Nord søndag morgen. I alt er seks personer endt i detentioner rundt omkring hos Nordjyllands Politi. De fleste af dem for mindre forseelser som beruselse eller husspetakler. De seks personer, der har overnattet i detentionen bliver løsladt i løbet af søndag formiddag.

Referat:
På trods af julefrokostweekend har der ikke været meget at lave for politiet.